ai4bharat/Pralekha huggingface dataset:
சிறுபான்மையினர் நலன் அமைச்சகம்
கைவினைப் பொருட்கள் கண்காட்சி போன்ற முன்முயற்சிகள், சுயசார்பு இந்திய இயக்கத்திற்கு மேலும் வலு சேர்க்கிறது : அனுராக் தாக்கூர்
மத்திய தகவல் ஒலிபரப்பு மற்றும் இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் தாக்கூர், மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி முன்னிலையில் 'கைவினைப் பொருட்கள் கண்காட்சி' - யின் 40-வது பதிப்பை மும்பையில் இன்று தொடங்கி வைத்தார்.
'சுதேசி' தயாரிப்புகளை விளம்பரப்படுத்துவதற்கான நம்பகமான தலமான கைவினைப்பொருள் கண்காட்சியின் 40-வது பதிப்பு, மும்பையில் உள்ள எம்எம்ஆர்டிஏ மைதானத்தில், பாந்த்ரா-குர்லா வளாகத்தில் ஏப்ரல் 16-ம் தேதி முதல் 27-ம் தேதி வரை நடைபெறுகிறது.
நிகழ்ச்சியில் பேசிய அமைச்சர் திரு தாகூர், இது போன்ற முன்முயற்சிகள் சுயசார்பு இந்தியா இயக்கத்திற்கு வலுசேர்ப்பதாக கூறினார். இந்த கைவினைப் பொருள் கண்காட்சியின் 40-வது பதிப்பில், 31 மாநிலங்களில் இருந்து ஆயிரத்துக்கும் மேற்பட்ட கலைஞர்கள் மற்றும் கைவினைஞர்கள் 400 ஸ்டால்களை அமைத்துள்ளனர்.
நாட்டில் திறமைக்கு குறைவில்லை,” என்று கூறிய அவர், நெருக்கடியான காலத்தில் சுயசார்பு இந்திய இயக்கத்தை உருவாக்குவதற்கான பிரதமரின் தெளிவான அழைப்புக்கு இந்தியா எவ்வாறு பதிலளித்தது என்பதை நினைவு கூர்ந்தார். நாம் முழு கவச உடைகள், முககவசங்கள் மற்றும் வென்டிலேட்டர்களை கூட தயாரிக்க தொடங்கியதை " அவர் அப்போது சுட்டிக்காட்டினார்.
'ஒரு மாவட்டம் ஒரு தயாரிப்பு' என்ற முறையில் ஒவ்வொரு மாவட்டமும் ஒரு தயாரிப்புக்கு அங்கீகரிக்கப்பட்டதை அமைச்சர் குறிப்பிட்டார். இந்த முன்முயற்சி மக்கள் தங்கள் சொந்த வருமானத்தை உருவாக்கிக்கொள்ள அனுமதித்ததுடன், உலகெங்கிலும் பொருளாதார நிலை தொற்றுநோயால் பாதிக்கப்பட்டபோது, அருகிலுள்ள சிலருக்கு வேலை வாய்ப்புகளையும் உருவாக்கியது என்றார்.
திறன் இந்தியா திட்டத்தை மேம்படுத்துவதில் பிரதமர் மேற்கொண்டுவரும் நடவடிக்கைகளை திரு தாக்கூர் எடுத்துரைத்தார். "திறன் பயிற்சி வழங்கப்படுவதன் மூலம், நீங்கள் வேலை தேடுபவர்களாக மாறாமல், வேலை கொடுப்பவர்களாக மாறுங்கள் எப்பிற்று கூறினார்." நமது கலாச்சாரம் மற்றும் கல்வி அமைப்பு உழைப்பின் பெருமையில் அதிக கவனம் செலுத்தவில்லை என்று குறிப்பிட்ட அவர் , “தொழிலாளர் கண்ணியம்” குறித்து பிரதமர் திரு மோடி பலமுறை வலியுறுத்தியுள்ளதாக,” கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817557
பிரதமர் அலுவலகம்
பிரதமர் திரு நரேந்திர மோடி, ருமேனியா பிரதமர் திரு நிக்கோலே–இயோனல் சியூக்கா-வுடன் தொலைபேசி மூலம் பேச்சுவார்த்தை
பிரதமர் திரு நரேந்திர மோடி, 28.02.2022 அன்று ருமேனியா பிரதமர் திரு நிக்கோலே–இயோனல் சியூக்கா-வுடன் தொலைபேசி மூலம் பேச்சுவார்த்தை நடத்தியுள்ளார்.
உக்ரைனில் சிக்கியுள்ள இந்தியர்களை அந்நாட்டிலிருந்து வெளியேற்றி அழைத்துவருவதற்கு கடந்த சில நாட்களாக ருமேனியா அளித்துவரும் ஒத்துழைப்புக்காக அந்நாட்டு பிரதமர் திரு நிக்கோலே–இயோனல் சியூக்காவுக்கு பிரதமர் நன்றி தெரிவித்துக் கொண்டார். குறிப்பாக இந்தியர்கள் விசா ஏதுமின்றி ருமேனியாவிற்குள் நுழைய அனுமதித்து வருவதற்கும், தாயகம் திரும்பும் இந்தியர்களை அழைத்து வரும் சிறப்பு விமானங்களை ருமேனியாவிலிருந்து இயக்க அனுமதி அளித்திருப்பதையும் பிரதமர் பாராட்டினார்.
அத்துடன், இந்தியர்களை தாயகம் அழைத்து வரும் பணியில்,அடுத்த சில நாட்களுக்கு உள்ளூர் அதிகாரிகளுடன் ஒருங்கி்ணைந்து பணியாற்றுவதை மேற்பார்வையிட விமானப் போக்குவரத்துத்துறை அமைச்சர் திரு ஜோதிராதித்ய சிந்தியா சிறப்பு தூதுவராக அனுப்பப்பட்டிருப்பது குறித்து பிரதமர் தமது பேச்சுவார்த்தையின் போது எடுத்துரைத்தார்.
உக்ரைனில் நடைபெற்றும் வன்முறைச் சம்பவங்கள் மற்றும் மனித நேய பிரச்சினைகள் குறித்து கவலை தெரிவித்த பிரதமர், மோதல்களை கைவிட்டு பேச்சுவார்த்தைக்கு திரும்ப வேண்டும் என்ற இந்தியாவின் வேண்டுகோளையும் அவர் மீண்டும் வலியுறுத்தினார். பிறநாடுகளின் இறையாண்மை மற்றும் பிராந்திர ஒருமைப்பாட்டை, மதிக்க வேண்டியதன் முக்கியத்துவத்தையும் பிரதமர் மோடி வலியுறுத்தினார்.
பிரதமர் அலுவலகம்
ராஜ்காட்டில் மகாத்மா காந்தி நினைவிடத்தில் ஜி20 நாடுகளின் தலைவர்கள் அஞ்சலி
காலத்தால் அழியாத காந்திஜியின் லட்சியங்கள் இணக்கமான, அனைவரையும் உள்ளடக்கிய மற்றும் வளமான உலகளாவிய எதிர்காலத்திற்கான நமது கூட்டுக் கண்ணோட்டத்தை வழிநடத்துகின்றன: பிரதமர்
பிரதமர் திரு. நரேந்திர மோடி மற்றும் ஜி 20 உறுப்பு நாடுகளின் தலைவர்கள் இன்று புகழ்பெற்ற ராஜ்காட்டில் உள்ள மகாத்மா காந்தி நினைவிடத்தில் மரியாதை செலுத்தினர். காலத்தால் அழியாத காந்திஜியின் லட்சியங்கள், இணக்கமான, அனைவரையும் உள்ளடக்கிய மற்றும் வளமான உலகளாவிய எதிர்காலத்திற்கான கூட்டுக் கண்ணோட்டத்தை வழிநடத்துகின்றன என்பதை பிரதமர் சுட்டிக் காட்டினார்.
எக்ஸ் சமூக ஊடகத்தில் பிரதமர் பதிவிட்டுள்ளதாவது:
"புகழ்பெற்ற ராஜ்காட்டில், ஜி 20 குடும்பம், அமைதி, சேவை, இரக்கம் மற்றும் அகிம்சை ஆகியவற்றின் கலங்கரை விளக்கமான மகாத்மா காந்திக்கு மரியாதை செலுத்தியது.
பல்வேறு நாடுகள் ஒன்றிணையும்போது, காந்திஜியின் காலத்தால் அழியாத லட்சியங்கள், இணக்கமான, அனைவரையும் உள்ளடக்கிய மற்றும் வளமான உலகளாவிய எதிர்காலத்திற்கான நமது கூட்டுக் கண்ணோட்டத்தை வழிநடத்துகின்றன”.
பிரதமர் அலுவலகம் வெளியிட்டுள்ள எக்ஸ் பதிவு வருமாறு:
"ஜி 20 குடும்பம் பாபுவுக்கு அஞ்சலி செலுத்துகிறது. உலகத் தலைவர்கள் ராஜ்காட்டுக்குச் சென்று மகாத்மா காந்தியின் நினைவிடத்தில் அஞ்சலி செலுத்தினர்”.
நிதி அமைச்சகம்
ரூபாய் நோட்டில் புதிய பாதுகாப்பு கோடுகள் அச்சிடுதல் : நாசிக் ரூபாய் நோட்டு அச்சகம் மற்றும் தேவாஸ் வங்கி நோட்டு நிறுவனத்தில் தொடக்கம்
நவீனமயமாக்கல் நடவடிக்கைகளின் கீழ், ரூபாய் நோட்டில் புதிய பாதுகாப்பு கோடுகள் அச்சிடும் பணியை, நாசிக்-ல் உள்ள ரூபாய் நோட்டு அச்சகம் மற்றும் தேவாஸ் நகரில் உள்ள வங்கி நோட்டு அச்சகத்தில் இந்திய பாதுகாப்பு அச்சகம் மற்றும் நாணய நிறுவனம் தொடங்கியது.
நாசிக்கில் உள்ள ரூபாய் நோட்டு அச்சகத்தில், புதிய பாதுகாப்பு கோடுகள் அச்சிடும் பணியை நிதியமைச்சகத்தின் சிறப்புச் செயலாளர் திருமதி மீனா ஸ்வரூப் ஜனவரி 27ம் தேதி தொடங்கி வைத்தார். தேவாஸ் நகரில் உள்ள வங்கி நோட்டு அச்சகத்தில், பொருளாதார விவகாரங்கள் துறை ஆலோசகர் திரு சசாங் சக்சேனா காணொலிக் காட்சி மூலம் தொடங்கி வைத்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793300
கப்பல் போக்குவரத்து அமைச்சகம்
உலகிலேயே முதன்முறையாக மாலுமிகள் முகத்தின் வழி பயோமெட்ரிக் அடையாள தகவல் ஆவணத்தை திரு. மன்சுக் மண்டாவியா வெளியிட்டார்
உலகிலேயே முதன்முறையாக மாலுமிகள் முகத்தின் வழியான பயோமெட்ரிக் அடையாள ஆவணத்தை வழங்கும் முதல் நாடாகியுள்ளது இந்தியா. இந்த நடைமுறையை புதுதில்லியில் இன்று மத்திய கப்பல் போக்குவரத்து, ரசாயனங்கள் மற்றும் உரத்துறை இணையமைச்சர்  திரு. மன்சுக் மண்டாவியா தொடங்கி வைத்தார். ஐந்து இந்திய மாலுமிகளுக்கு அடையாள ஆவணங்களையும் அவர் வழங்கினார்.
இந்த நிகழ்ச்சியில் பேசிய அமைச்சர், மாலுமிகளின் செயல்பாடுகள் அதிகரித்துள்ள பின்னணியில், இத்தகைய வளர்ச்சி இன்று மிகவும் முக்கியத்துவம் பெறுகிறது என்றார். இந்த ஆவணம் நமது மாலுமிகளை முழுமையாக அடையாளம் காண்பதற்கு உதவுவதோடு, உலகின் எந்தப்பகுதியில் இருந்தாலும் அடையாளம் காணவும் வசதியாக இருக்கும் என்று அவர் கூறினார்.
சர்வதேச தொழிலாளர் அமைப்பின் 185-வது மாநாட்டில் இந்தப் புதிய அடையாள அட்டைக்கு ஏற்பு அளிக்கப்பட்டது. இந்த மாநாட்டு தீர்மானத்தை இந்தியா அக்டோபர் 2015-ல் ஏற்றுக் கொண்டது.
மாலுமிகளுக்கான இந்தப் புதிய பயோமெட்ரிக் அடையாள ஆவணம் நவீன பாதுகாப்பு அம்சங்களைக் கொண்டதாகும். இந்த ஆவணத்தை வைத்திருப்பவரின் முகத்தோடு பாஸ்போர்ட்டில் உள்ள புகைப்படம் மென்பொருள் மூலம் சரிபார்க்கப்பட்டு அடையாளம் உறுதி செய்யப்படும் என்று அமைச்சர் கூறினார்..
இத்தகைய அடையாள அட்டைகளுக்கான தகவல் சேகரிப்பு மையங்கள் மும்பை, கொல்கத்தா, சென்னை, நொய்டா, கோவா, புதிய மங்களூர், கொச்சி, விசாகப்பட்டினம், கன்ட்லா ஆகிய இடங்களில் அமைக்கப்படவுள்ளன.
மத்திய அரசால் வழங்கப்பட்டுள்ள தொடர்ச்சியான பணிச் சான்றிதழ் வைத்திருக்கும் இந்திய மாலுமிகள் ஒவ்வொருவரும் இந்த அடையாள ஆவணம் பெறும் தகுதியுள்ளவர் ஆவார். மொத்தமுள்ள 3 லட்சத்து, 50 ஆயிரம் மாலுமிகளுக்கும் அடுத்த 2 ஆண்டுகளுக்குள் பயோமெட்ரிக் அடையாள ஆவணம் வழங்கப்பட்டுவிடும். இதற்குப் பின், ஒவ்வொரு ஆண்டும் சுமார் 15 ஆயிரம் புதிய மாலுமிகளுக்கு அடையாள அட்டை வழங்க வேண்டியிருக்கும் என மதிப்பிடப்பட்டுள்ளது.
-------
(Visitor Counter : 234
பிரதமர் அலுவலகம்
குடியரசுத் தலைவர் பதவிக்காலம் இனிதாக அமைய குடியரசுத் தலைவர் திருமதி திரௌபதி முர்முவுக்கு பிரதமர் வாழ்த்து
குடியரசுத் தலைவர் பதவிக்காலம் இனிதாக அமைய குடியரசுத் தலைவர் திருமதி திரௌபதி முர்முவுக்கு பிரதமர் திரு நரேந்திர மோடி வாழ்த்து தெரிவித்துள்ளார். இவரது பதவிக்காலம் இந்தியாவுக்கு குறிப்பாக ஏழைகள், விளிம்புநிலை மக்கள், அடித்தள மக்கள் ஆகியோருக்கு வளர்ச்சிக்கான மாற்றத்தின் காலமாக இருக்கும் என்று அவர் கூறியுள்ளார். இந்தியா சுதந்திரத்தின் 75-வது ஆண்டுப் பெருவிழாவை கொண்டாடும் காலத்தில் குடியரசுத் தலைவரின் பதவியேற்பு உரை இந்தியாவின் வளர்ச்சியை வலியுறுத்தியதோடு, தொலைநோக்கு பார்வையுடன் எதிர்காலத்தின் பாதையையும் காட்டியுள்ளது என்று அவர் கூறினார்.
பிரதமர் ட்விட்டர் பதிவில் கூறியிருப்பதாவது:
“இந்தியாவின் குடியரசுத் தலைவராக திருமதி திரௌபதி முர்மு அவர்கள் பதவியேற்றதை ஒட்டுமொத்த தேசமும் பெருமையுடன் பார்த்தது. இவர், குடியரசுத் தலைவராக பொறுப்பேற்கும் காலம் இந்தியாவுக்கு குறிப்பாக ஏழைகள், விளிம்புநிலை மக்கள், அடித்தள மக்கள் ஆகியோருக்கு வளர்ச்சிக்கான மாற்றத்தின் காலமாக இருக்கும். இவரது குடியரசுத் தலைவர் பதவிக்காலம் வெகு சிறப்புடன் இனிமையானதாக இருக்க நான் வாழ்த்துகிறேன்.”
“பதவிப்பிரமாணம் எடுத்துக் கொண்ட பின் தமது உரையில், நம்பிக்கை மற்றும் கருணையின் செய்தியை குடியரசுத் தலைவர் திரௌபதி முர்மு அவர்கள் வழங்கியிருக்கிறார். இந்தியா சுதந்திரத்தின் 75-வது ஆண்டுப் பெருவிழாவை கொண்டாடும் காலத்தில் அவர், இந்தியாவின் வளர்ச்சியை வலியுறுத்தியிருப்பதோடு, தொலைநோக்கு பார்வையுடன் எதிர்காலத்தின் பாதையையும் காட்டியுள்ளார்.”
பிரதமர் அலுவலகம்
கோவிட்-19 நோய்த் தொற்றுக்கு எதிரான நடவடிக்கைகளில் நட்பு நாடுகளுக்கு சாத்தியமான அனைத்து உதவிகளையும் செய்ய இந்தியா தயாராக உள்ளது என பிரதமர் உறுதி
கோவிட்-19 நோய்த் தொற்றுக்கு எதிரான நடவடிக்கைகளில் நட்பு நாடுகளுக்கு சாத்தியமான அனைத்து உதவிகளையும் செய்ய இந்தியா தயாராக உள்ளது என பிரதமர் திரு. நரேந்திர மோடி உறுதி அளித்துள்ளார்.
இஸ்ரேலுக்கு குளோரோகுயின் மாத்திரைகளை வழங்க இந்தியா முடிவு செய்திருப்பது குறித்து இஸ்ரேல் பிரதமர் பெஞ்சமின் நேதன்யாகு நன்றி தெரிவித்து ட்விட்டரில் பதிவிட்டுள்ளார். அதற்கு அளித்த பதிலில் பிரதமர் திரு. நரேந்திர மோடி இந்த வாக்குறுதியை அளித்துள்ளார்.
``இந்த நோய்த் தொற்றை எதிர்த்து நாம் கூட்டாகப் போராட வேண்டும். இதில் நட்பு நாடுகளுக்குத் தேவையான அனைத்து சாத்தியமான உதவிகளையும் அளிக்க இந்தியா தயாராக உள்ளது. இஸ்ரேல் மக்கள் நலமாக, ஆரோக்கியமாக இருக்க பிரார்த்திக்கிறேன்'' என்று பிரதமர் திரு. மோடி தன் டுவிட்டர் பதிவில் குறிப்பிட்டுள்ளார்.
(
பாதுகாப்பு அமைச்சகம்
இந்திய விமானப்படை மார்ஷல் அர்ஜன் சிங் நினைவு 3-வது ஹாக்கி போட்டி 2022
விமானப்படையின் மார்ஷல் அர்ஜன் சிங் நினைவு 3-வது ஹாக்கி போட்டி 2022 ஏப்ரல் 18 முதல் 23 வரை சண்டிகரில் நடைபெற உள்ளது. கடந்த 2018-ம் ஆண்டு முதல் விமானப்படை விளையாட்டுக் கட்டுப்பாட்டு வாரியம்  இந்த விளையாட்டுப் போட்டியை ஏற்பாடு செய்து வருகிறது. ஏப்ரல் 18-ம் தேதி நடைபெறும் தொடக்க விழாவின் போது நிர்வாகப் பொறுப்பில் உள்ள விமானப்படை அதிகாரி தலைமை விருந்தினராக பங்கேற்கிறார். இந்த விளையாட்டுப்போட்டியின் நிறைவு விழா விமானப்படை தளபதி தலைமையில் வரும் ஏப்ரல் 23-ம் தேதி நடைபெறும்.
இந்த போட்டியின் 3-வது பதிப்பில் பங்கேற்க ராயல் கனடியன், மலேசியன், பங்களாதேஷ் மற்றும் இலங்கை விமானப்படைகளின் ஹாக்கி அணிகள் உட்பட இந்தியா மற்றும் வெளிநாடுகளில் இருந்து 12 புகழ்பெற்ற அணிகளுக்கு அழைப்பு விடுக்கப்பட்டுள்ளது.
விமானப்படை மார்ஷல் அர்ஜன் சிங்கின் ஹாக்கி விளையாட்டின் மீதான ஆர்வம் ஈடு இணையற்றது. போர்களில் மட்டுமின்றி விளையாட்டுத் துறையிலும் விமானப்படை வீரர்களுக்கு உத்வேகம் அளித்தவர் அவர் ஆவார். 2019 -ம் ஆண்டு பங்களாதேஷ் மற்றும் இலங்கையைச் சேர்ந்த விமானப்படை ஹாக்கி அணிகளின் பங்கேற்புடன் மார்ஷல் அர்ஜன் சிங் நினைவு 2-வது ஹாக்கி போட்டியை வெற்றிகரமாக நடத்தியதன் மூலம் விமானப்படை மார்ஷலின் நூற்றாண்டு நினைவுகூரப்பட்டது. சர்வதேச போட்டியாகவும் இது உயர்ந்தது. ஒருங்கிணைந்த ரயில் பெட்டித் தொழிற்சாலை  அந்தப் பதிப்பில் வெற்றி பெற்றது. ஏப்ரல் 15-ம் தேதி மார்ஷல் அர்ஜன் சிங் பிறந்த தினமாகும்.
பல்வேறு சர்வதேச விளையாட்டுப் போட்டிகளில், இந்தியாவைப் பிரதிநிதித்துவப்படுத்தும் வகையில் இந்திய விமானப்படை தொடர்ந்து விளையாட்டு வீரர்களை உருவாக்கி வருவதன் மூலம் நாட்டிற்கும், இந்திய விமானப் படைக்கும் விருதுகளை கொண்டு வந்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816678
-----
(Visitor Counter : 83
தகவல் மற்றும் ஒலிபரப்பு அமைச்சகம்
ஆகஸ்ட் 23,2020 அன்று வெளியிடப்பட்ட ‘திரைப்படத் தயாரிப்புக்கான தரநிலைப்படுத்திய செயல்பாட்டு நடைமுறைகள்’ குறித்த தெளிவு விளக்கம்
மத்திய தகவல் ஒலிபரப்புத் துறை அமைச்சகம் ஆகஸ்ட் 23, 2020 அன்று வெளியிட்ட “கோவிட்-19 நோய்த் தொற்றுப்பரவுதலைக் கட்டுப்படுத்துவதற்கான திரைப்படத் தயாரிப்புப் பணிகளில் மேற்கொள்ள வேண்டிய, தரநிலைப்படுத்திய செயல்பாட்டு நடைமுறைகள்  மற்றும் வழிகாட்டி கோட்பாடுகள்”, திரைப்படங்களின் படப்பிடிப்பு, தொலைக்காட்சித் தயாரிப்பு, வலைத் தொடர் மற்றும் மின்னணு மற்றும் திரைப்பட ஊடகம் தொடர்பான அனைத்து வகையான தயாரிப்புகளுக்கும் பொருந்தும் என்று இதன் மூலம் தெளிவுபடுத்தப்படுகிறது.
திரைப்படத் தயாரிப்புக்கான தரநிலைப்படுத்திய செயல்பாட்டு நடைமுறைகள் மத்திய தகவல், ஒலிபரப்பு அமைச்சகத்தின் இணையதளத்தில் உள்ளது. அதனை இந்த இணைப்பு மூலமாகவும் பார்க்கலாம்: https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
(
பிரதமர் அலுவலகம்
நூலகங்களில் உள்கட்டமைப்பை மேம்படுத்துவது வாசிப்பின் முக்கியத்துவம் குறித்த விழிப்புணர்வை ஏற்படுத்தும்: பிரதமர்
நமது நூலகங்களில் உள்கட்டமைப்பை மேம்படுத்துவதற்கும், ஆக்கப்பூர்வமான எழுத்தை ஊக்குவிப்பதற்கும் முக்கியத்துவம் அளிப்பது, குறிப்பாக இளைஞர்களிடையே வாசிப்பின் முக்கியத்துவம் குறித்த விழிப்புணர்வை ஏற்படுத்தும் என்று பிரதமர் திரு. நரேந்திர மோடி கூறியுள்ளார்.
குடியரசுத் தலைவர் திருமதி திரௌபதி முர்முவால் 2023ஆம் ஆண்டுக்கான நூலகத் திருவிழா இன்று புதுதில்லியில் தொடங்கி வைக்கப்பட்டது குறித்து திரு. மோடி மகிழ்ச்சி தெரிவித்தார்.
ராஜா ராம்மோகன் ராய் நூலக அறக்கட்டளையின் ட்வீட்டுக்கு பதிலளித்து பிரதமர் வெளியிட்டுள்ள டுவிட்டர் பதிவு வருமாறு;
"இத்தகைய முயற்சிகள் வாசிப்பின் முக்கியத்துவம் குறித்த விழிப்புணர்வை குறிப்பாக இளைஞர்களிடையே பரப்பும். நமது நூலகங்களில் உள்கட்டமைப்பை மேம்படுத்துவதற்கும் படைப்பாற்றல் எழுத்தை ஊக்குவிப்பதற்கும் முக்கியத்துவம் கொடுப்பதைக் கண்டு மகிழ்ச்சியடைகிறேன்.
குடியரசுத் தலைவர் செயலகம்
ஐஐடிக்கள் தேசத்தின் பெருமை: குடியரசுத் தலைவர் முர்மு
இந்திய தொழில்நுட்பக் கழகங்கள் தேசத்தின் பெருமை என்று குடியரசுத் தலைவர் திருமதி திரௌபதி முர்மு கூறினார். புதுதில்லியில் இன்று  ஐஐடி டெல்லியின் வைர விழாக் கொண்டாட்டங்களின் நிறைவு விழாவில் கலந்து கொண்ட அவர் இவ்வாறு தெரிவித்தார்.
கல்வி மற்றும் தொழில்நுட்பத் துறைகளில் இந்தியாவின் திறனை ஐஐடிக்கள் உலகிற்கு நிருபித்துள்ளன என்று குடியரசுத் தலைவர் கூறினார்.
ஒன்றுக்கும் மேற்பட்ட வகையில், ஐஐடிக்களின் கதை சுதந்திர இந்தியாவின் கதை.
இன்று உலக அரங்கில் இந்தியாவின் மேம்பட்ட நிலைப்பாட்டில் ஐஐடிக்கள் பெரும் பங்காற்றியுள்ளன.
ஐஐடியின் ஆசிரியர்களும் முன்னாள் மாணவர்களும் நமது அறிவாற்றலை உலகுக்கு எடுத்துக்காட்டியுள்ளனர்.
ஐஐடி டெல்லியிலும் மற்ற ஐஐடிக்களிலும் படித்தவர்களில் சிலர் இப்போது உலகையே திரும்பிப் பார்க்க வைத்த டிஜிட்டல் புரட்சியில் முன்னணியில் உள்ளனர்.
மேலும், ஐஐடிக்களின் தாக்கம் அறிவியல் மற்றும் தொழில்நுட்பத்தை தாண்டியுள்ளது.
கல்வி, தொழில், தொழில்முனைவு, சமூகம், செயல்பாடு, இதழியல், இலக்கியம் மற்றும் அரசியல் என வாழ்க்கையின் ஒவ்வொரு துறையிலும் ஐஐடியில் படித்தவர்கள் முன்னணியில் உள்ளனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1856523
பெட்ரோலியம் மற்றம் இயற்கை எரிவாயு அமைச்சகம்
மி்ன் கலம் மாற்றும் வசதி மற்றும் விரைவான பரிமாற்ற சேவை சண்டிகரில் தொடக்கம்
நாட்டில் மின்சார வாகன இயக்கம் அதிகரிக்க தொழில் நுட்பத்தை நாம் மேம்படுத்தவேண்டும்: திரு. தர்மேந்திர பிரதான்
மின்கலம் மாற்றும் வசதி மற்றும் விரைவான பரிமாற்ற சேவையை சண்டிகரில் பஞ்சாப் ஆளுநரும் சண்டிகர் நிர்வாகியுமான திரு வி.பி.சிங் பத்னோர், மத்திய பெட்ரோலியத்துறை, இயற்கை வாயு மற்றும் எஃகு துறை அமைச்சர் திரு. தர்மேந்திர பிரதான் ஆகியோர் இன்று தொடங்கி வைத்தனர். காணொலிக் காட்சி மூலம் நடந்த இந்நிகழ்ச்சியில், பெட்ரோலிய மற்றும் இயற்கை வாயுத்துறை அமைச்சகத்தின் செயலாளர் திரு. தருண் கபூர், இந்தியன் ஆயில் நிறுவன தலைவர் திரு.சஞ்சீவ் சிங், மற்றும் பெட்ரோலியத்துறை அமைச்சகம், சண்டிகர் யூனியன் பிரதேசம், இந்தியன் ஆயில் நிறுவன அதிகாரிகளும் கலந்து கொண்டனர்.
மின்கலம் மாற்றும் தொழில்நுட்பம், தாமதமான மின்னேற்ற பிரச்னைக்கு, சிறந்த மாற்றாக உள்ளது மற்றும் வாகன ஓட்டுனர்களின் பணி நேரம் பாதிக்காமல் இருக்கவும் உதவுகிறது.
இந்நிகழ்ச்சியில் பேசிய திரு. தர்மேந்திர பிரதான், ‘‘நவீன மற்றும் அழகான சண்டிகர் நகரில், இந்தியன் ஆயில் நிறுவனம் மற்றும் சன் மொபிலிட்டி நிறுவனமும் இணைந்து, இந்த வசதியை முன் மாதிரித் திட்டமாக நிறுவியுள்ளது எனக்கு மகிழ்ச்சி அளிக்கிறது’’ என்றார்.
மின்சார வாகன சுற்றுச்சூழல் அமைப்பை அதிகரிக்க அழைப்பு விடுத்த அவர், ‘‘இந்தியாவில் மின்சார வாகன இயக்கம் அதிகரிக்கவும், இது மலிவாக கிடைக்கவும், நாம் நவீன தொழில்நுட்பத்தைப் பயன்படுத்த வேண்டும்’’ என கூறினார். இந்த நடவடிக்கை, பிரதமரின் தொலை நோக்கு திட்டமான சுயசார்பு இந்தியா திட்டத்தை நோக்கி சரியான திசையில் செல்கிறது என அவர் மேலும் கூறினார்.
சுத்தமான எரிசக்திக்கு, இந்தியாவின் உறுதி குறித்து பேசிய அவர், ‘‘அதிகம் மாசு ஏற்படுத்தாத நாடாக இந்தியா இருந்தாலும், நாட்டில் மாசு அளவை குறைப்பதாக, பருவநிலை மாற்றம் குறித்த ஐ.நா கருத்தரங்கில்  இந்தியா உறுதி அளித்துள்ளது. இந்தத் திசையில், நீடித்து நிலைக்கக்கூடிய புதுப்பிக்கத்தக்க எரிசக்தி மாதிரிகளை நாம் மேம்படுத்தி வருகிறோம் மற்றும் பிஎஸ்-6 எரிபொருள், இயற்கை வாயு மற்றும் பெட்ரோலிய வாயு நிலையங்களை அதிகரிப்பது, பெரும்பாலான மக்களுக்கு திரவ பெட்ரோலிய வாயு கிடைக்கச்செய்வது, 20% எத்தனால் கலப்பு இலக்கு, பயன்படுத்திய சமையல் எண்ணெயிலிருந்து பயோ டீசல் தயாரிப்பது, இயக்கத் தேவைகளுக்கு சூரிய சக்தியை அதிகம் பயன்படுத்துவது போன்ற பல நடவடிக்கைகளை எடுத்து வருகிறோம்’’ என்றார்.
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய்களின் விலை உயர்வைக் கட்டுப்படுத்துவதற்கான நடவடிக்கைகளை மேற்கொள்ளும் வகையில் அவற்றின் விலைகளை மத்திய அரசு உன்னிப்பாகக் கண்காணித்து வருகிறது
நாட்டில் அனைத்து வகையான சமையல் எண்ணெய்கள் போதிய அளவு கையிருப்பில் உள்ளது. தொழில்துறை தகவல்களின்படி, நாட்டில் உள்ள அனைத்து வகை சமையல் எண்ணெய்களின் தற்போதைய கையிருப்பு சுமார் 21 லட்சம் மெட்ரிக் டன் ஆகும். மேலும் 12 லட்சம் மெட்ரிக் டன் மே, மாதத்தில் வந்து சேரும். எனவே, இந்தோனேசியாவில் சமையல் என்னை வகைகளின் ஏற்றுமதிக்கு தடை விதிக்கப்பட்டுள்ள இந்த காலத்தில் தேவையை ஈடுகட்ட போதுமான அளவு நாட்டில் சமையல் எண்ணெய் வகைகள் கையிருப்பில் உள்ளது.
எண்ணெய் வித்துக்கள் உற்பத்தி தொடர்பாக, கடந்த பிப்ரவரி மாதம் வேளாண் மற்றும் விவசாயிகள் நலத்துறையால் வெளியிடப்பட்ட இரண்டாவது முன்கூட்டிய மதிப்பீட்டின் படி, 20221-22-ம் ஆண்டிற்கான சோயாபீன்ஸ் உற்பத்தி 126.10 லட்சம் மெட்ரிக் டன் என்ற சாதகமான நிலையை காட்டுவதாக உள்ளது. இது கடந்த ஆண்டு உற்பத்தியான 112 லட்சம் மெட்ரிக் டன் என்ற அளவைக் காட்டிலும் அதிகமாகும். கடந்த ஆண்டுடன் ஒப்பிடுகையில், ராஜஸ்தான் உட்பட எண்ணெய் வித்துக்கள் உற்பத்தி செய்யும் அனைத்து பெரிய மாநிலங்களிலும் கடுகு விதைப்பு 37% அதிகரித்ததன் காரணமாக, 2021-22-ம் பருவத்தில் அதன் உற்பத்தி 114 லட்சம் மெட்ரிக் டன் ஆக உயரக்கூடும்.
சமையல் எண்ணெய்களின் இருப்பு மற்றும் அவற்றின் விலைகளை உணவு மற்றும் பொது விநியோகத் துறை கண்காணித்து வருகிறது, நுகர்வோருக்கு நிவாரணம் அளிக்கும் வகையில் உள்நாட்டு சமையல் எண்ணெய் வகைகளின் விலை மற்றும் அதிகபட்ச சில்லறை விற்பனை விலையை மேலும் குறைப்பது குறித்து விவாதிக்க முக்கிய சமையல் எண்ணெய் பதப்படுத்தும் சங்கங்களுடன் தொடர்ந்து ஆலோசனைக் கூட்டங்கள் நடத்தப்பட்டு வருகின்றன.
இறக்குமதி செய்யப்படும் மொத்த சமையல் எண்ணெய்களில், இந்தோனேசியா மற்றும் மலேசியாவிலிருந்து இறக்குமதி செய்யப்படும் பாமாயில்  அளவு 62% ஆகும். அதே நேரத்தில் சோயாபீன்ஸ் எண்ணெய்  அர்ஜென்டினா மற்றும் பிரேசில் நாடுகளிலிருந்தும், சூரியகாந்தி எண்ணெய்  உக்ரைன் மற்றும் ரஷ்யா நாடுகளிலிருந்தும் இறக்குமதி செய்யப்படுகிறது.
உலகளவில் சமையல் எண்ணெய் உற்பத்தியில் நிலவும் பற்றாக்குறை மற்றும் ஏற்றுமதி செய்யும் நாடுகளின் ஏற்றுமதி வரிகள் அதிகரிப்பு காரணமாக சமையல் எண்ணெய்களின் சர்வதேச விலைகளில் கடும் அழுத்தம் ஏற்பட்டுள்ளது. உலகில் எண்ணெய் வித்துக்களை உற்பத்தி செய்யும் மிகப்பெரிய நாடுகளில் இந்தியாவும் ஒன்று என்பதால், இத்துறையில், வேளாண் சார்ந்த பொருளாதாரத்தில் முக்கிய இடத்தைப் பிடித்துள்ளது. வேளாண் மற்றும் விவசாயிகள் நலத்துறை வெளியிட்டுள்ள 2-வது முன்கூட்டிய மதிப்பீடுகளின்படி, 2021-22 ஆம் ஆண்டில் ஒன்பது பயிரிடப்பட்ட எண்ணெய் வித்துக்களில் 37.14 மில்லியன் டன் உற்பத்தி செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821727
இளைஞர் நலன் மற்றும் விளையாட்டு அமைச்சகம்
2019-20-ம் வருடத்திற்கான நாட்டு நலப்பணித்திட்ட விருதுகளை குடியரசுத் தலைவர் திரு ராம் நாத் கோவிந்த் காணொலி மூலம் நாளை வழங்கவுள்ளார்
2019-20-ம் வருடத்திற்கான நாட்டு நலப்பணித்திட்ட விருதுகளை குடியரசுத் தலைவர் திரு ராம் நாத் கோவிந்த் புதுதில்லியில் உள்ள குடியரசுத் தலைவர் மாளிகையில் இருந்து காணொலி மூலம் நாளை வழங்கவுள்ளார்.
மத்திய இளைஞர் நலம் மற்றும் விளையாட்டு அமைச்சர் திரு அனுராக் தாக்கூர் மற்றும் மத்திய இளைஞர் நலம் மற்றும் விளையாட்டு இணை அமைச்சர் திரு நிசித் பிரமாணிக் ஆகியோர் புதுதில்லியில் உள்ள சுஷ்மா ஸ்வராஜ் பவனில் இருந்து இந்நிகழ்ச்சியில் கலந்து கொள்வார்கள்.
பல்கலைக்கழகம்/பனிரெண்டாம் வகுப்பு குழுக்கள், நாட்டு நலப்பணித்திட்ட அலகுகள் மற்றும் திட்ட அலுவலர்கள் மற்றும் நாட்டு நலப்பணித்திட்ட தன்னார்வலர்கள் ஆகிய 3 பிரிவுகளில் 42 பேருக்கு இந்த விருதுகள் வழங்கப்படும்.
நாட்டு நலப்பணித் திட்ட த்தை மேலும் ஊக்குவிக்கும் விதத்தில் சிறப்பான சமூக சேவை புரிந்த பல்கலைக்கழகம்/பனிரெண்டாம் வகுப்பு குழுக்கள், நாட்டு நலப்பணித்திட்ட அலகுகள் மற்றும் திட்ட அலுவலர்கள் மற்றும் நாட்டு நலப்பணித்திட்ட தன்னார்வலர்களுக்கு நாட்டு நலப்பணித்திட்ட விருதுகளை மத்திய இளைஞர் நலம் மற்றும் விளையாட்டு அமைச்சகம் ஒவ்வொரு வருடமும் வழங்குகிறது.
1969-ம் ஆண்டு தொடங்கப்பட்ட மத்திய திட்டமான நாட்டு நலப்பணித்திட்டம், தன்னார்வ சமூக சேவையின் மூலம் மாணவர்கள் மற்றும் இளைஞர்களின் குணநலன்கள் மற்றும் பண்புகளை மேம்படுத்துவதை முக்கிய நோக்கமாகக் கொண்டதாகும். மகாத்மா காந்தியின் கோட்பாடுகளில் இருந்து நாட்டு நலப்பணித் திட்டத்தின் கொள்கைகள் ஊக்கம் பெற்றன. "நான் இல்லை, ஆனால் நீங்கள்" என்பது நாட்டு நலப்பணித் திட்டத்தின் தாரக மந்திரமாக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1757293
பிரதமர் அலுவலகம்
ராஜஸ்தான் தோற்றுவித்த தினம் – பிரதமர் வாழ்த்து
ராஜஸ்தான் தோற்றுவித்த தினத்தை முன்னிட்டு பிரதமர் திரு. நரேந்திர மோடி ராஜஸ்தான் மக்களுக்கு வாழ்த்து தெரிவித்துள்ளார்.
புகழ்மிக்க வரலாறும் உன்னத கலாசாரமும் நிறைந்த வீர புருஷர்கள் விளைந்த பூமியான ராஜஸ்தான் தோற்றுவிக்கப்பட்ட இந்த நன்னாளில் ராஜஸ்தான் மக்கள் அனைவருக்கும் எனது வாழ்த்துகள் என்று பிரதமர் குறிப்பிட்டுள்ளார்.
அறிவியல் மற்றும் தொழில்நுட்பத்துறை
சிஎஸ்ஐஆர்-சிஜிசிஆர்ஐ-யில் ஒரு வாரம் ஒரு ஆய்வகம் திட்டத்தின்போது தொழில் துறையினர் கூட்டம் நடைபெற்றது
'ஒரு வாரம் ஒரு ஆய்வகம்'  திட்டத்தின் ஒரு பகுதியாக, கொல்கத்தாவில் உள்ள மத்திய அறிவியல் தொழிலக ஆராய்ச்சி கவுன்சிலின்  கீழ் செயல்படும், மத்திய கண்ணாடி மற்றும் செராமிக் ஆராய்ச்சி நிறுவனத்தில்  நேற்று  தொழில் துறையினர் சந்திப்புக் கூட்டத்திற்கு ஏற்பாடு செய்யப்பட்டது.
இதில் பல்வேறு துறைகளைச் சேர்ந்த 20 நிறுவனத்தினர் நேரடியாகவும், 13 நிறுவனத்தினர் இணையதளம் மூலமாகவும் பங்கேற்றனர். டாடா ஸ்டீல் நிறுவனத்தின் தொழில்நுட்பம், ஆராய்ச்சி மற்றும் மேம்பாட்டுத் துறை துணைத் தலைவர் டாக்டர் தேபாஷிஸ் பட்டாச்சார்யா சிறப்பு விருந்தினராகக் கலந்து கொண்டார்.
இந்த சந்திப்பைத் தொடர்ந்து ஆய்வகங்களைப் பார்வையிடுதல், விஞ்ஞானிகளுடன் கலந்துரையாடல் ஆகியவையும் நடைபெற்றன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 121.06 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.34 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 10,967 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,88,797 என அதிகரித்துள்ளது.
கடந்த 24 மணி நேரத்தில் 8,318 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,07,019
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.31 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.86, இது கடந்த 54 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.88 ஆகும். இது கடந்த 13 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 63.82 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775490